सारे जहां से अच्छा हिंदोस्तां हमारा की धुन पर ईद मिलादुन्नबी मनाई
पिपरिया, पचमढ़ी, सिवनीमालवा में निकाला जुलूस, जश्न का माहौल
भास्कर संवाददाता | होशंगाबाद
ईद मिलादुन्नबी पर जिले भर में मुस्लिम समुदाय ने जुलूस निकाले और तबर्रुक बांटकर पैगंबर साहब का जन्म दिन मनाया। गुरुवार को होशंगाबाद में ईद मिलादुन्नबी का जुलूस सुबह 9 बजे सानी जामा मस्जिद से निकला। तय रास्तों से होता हुआ उपभोक्ता भंडार के सामने समाप्त हुआ। जहां उलेमाओं ने देश में अमनो-अमान की दुआ मांगी। जुलूस की अगवाई तिरंगे और इस्लामिक झंडों के साथ समाज के युवाओं ने शहर काजी अशफाक अली के नेतृत्व में की। बैंड पर इस्लामिक कव्वालियों की धुनों के बीच देश भक्ति के नगमे भी बजाए गए। युवा घोड़ों पर सवार हाथों में तिरंगा और इस्लामिक झंडा लिए थे। उनके आगे फूल बरसाने वाली तोप और बंदूक से झंडों पर पुष्प वर्षा की जा रही थी। यह पहली बार था जब नगर में इस तरह की अनूठी पहल की गई हो। प्रशासनिक अधिकारियों और समाजसेवियों ने भी सराहना की। जगह-जगह जुलूस का स्वागत भी किया गया। दोपहर 2 बजे नौगजा दरगाह पर पौधा रोपण किया गया। गुरुवार से कक्षा 10 और 12 के विद्यार्थियों के लिए अंजुमन स्कूल में नि:शुल्क कोचिंग भी शुरू की गई है।
पार्टियों ने किया स्वागत
जुलूस का स्वागत भाजपा कार्यकर्ताओं ने सराफा चौक और एकता चौक पर किया। इस दौरान पूर्व विधायक गिरिजाशंकर शर्मा, पीयूष शर्मा, महेश चौकसे, हंस राय मौजूद थे। कांग्रेस कार्यकर्ताओं ने सतरस्ते पर जुलूस का स्वागत किया। इस दौरान अरुण दीक्षित, धर्मेंद्र तिवारी, अक्षय दीक्षित ने किया। इसके अलावा सर्व ब्राहम्ण समाज और आप पार्टी के कार्यकर्ताओं ने भी जुलूस का स्वागत किया।
जुलूस का जगह-जगह स्वागत करते लोग।
इसलिए मनाते हैं त्यौहार
ईद मिलादुन्नबी का त्यौहार पैगंबर साहब के जन्मोत्सव के रूप में मनाया जाता है। इस दिन लोग घरों को सजाते हैं। मीठे पकवान बनाकर एक-दूसरे को बांटते हैं और बधाई देते हैं।
धूम-धाम से निकला जलसा
माखननगर | स्थानीय मुस्लिम समुदाय ने जामा मस्जिद मंगलवारा से जलसा निकाला जो किला मोहल्ला, शनिचरा बाजार, टाडा मोहल्ला, बस स्टैंड से वापस मस्जिद पहुंचा। तबर्रुक वितरण के बाद समापन हुआ। जलसे का जगह-जगह स्वागत किया। जलसे में आलिम रईस कौसर, हकीम खान, सदर साबिर खान, नायब सदर बादशाह खान, अजीज खान, रसूल खान, लतीब खान, भूरा बाबा सहित सैकड़ों लोग मौजूद थे।
hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva